The Mechanic (film, 1972)
<s>The Mechanic (), u Jugoslaviji prikazan pod naslovom Plaćeni ubica, je američki kriminalistički film snimljen 1972. godine u režiji Michaela Winnera.</s><s>Naslovni protagonist, koga tumači Charles Bronson, je vrhunski profesionalni ubica čija je specijalnost u tome da svaku od likvidacija obavi tako da ona izgleda kao nesretan slučaj, pri čemu kao jedna od žrtava bude i njegov dugogodišnji mentor i prijatelj (čiji lik tumači Keenan Wynn).</s><s>Radnja prikazuje kako, mučen, grižnjom savjesti i egzistencijalnom krizom, odlučuje njegovog mladog sina (čiji lik tumači Jan-Michael Vincent) uzeti kao svog pomoćnika i naučiti ga svojim vještinama.</s>

<s>The Mechanic je originalno trebao režirati Monte Hellman, autor poznat po tzv. acid westernima, a scenario, koji je bio napisao ugledni Lewis John Carlino, je originalno odnos dvoje glavnih likova opisao kao homoseksualnu vezu.</s><s>Međutim, kada se ispostavilo da je zbog homoseksualnosti nijedan od uglednih glumaca kojima je ponuđena naslovna uloga, uključujući Georgea C. Scotta ne želi prihvatiti, Carlino je bio prisiljen scenario promijeniti i odnos dva lika učiniti konvencionalnim.</s><s>Glavnu je ulogu na kraju uzeo Bronson, koji je tada uživao vrhunac popularnosti, te je kao režisera uspio progurati Winnera, sa kojim je nedugo prije toga snimio vestern Chato's Land, i sa kojim će tokom sljedeće dvije decenije ostvariti dugu i plodnu suradnju.</s><s>U filmu se također u maloj ulozi prostitutke koju protagonist iznajmljuje da mu glumi "ozbiljnu" djevojku našla i Bronsonova supruga Jill Ireland, sa kojom će također često nastupati u filmovima.</s>

<s>The Mechanic nije dobio previše dobre kritike, a što se najčešće tumačilo time da je njegov ozbiljan i mračan ton, kao i inzistiranje na realizmu - koji se najbolje vidi u početnoj sceni likvidacije, gdje protagonist metodički i strpljivo za nju izvodi pripreme i tokom koje se u prvih 16 minuta filma ne izgovori ni jedna jedina riječ -  kompromitirano u drugom dijelu filma, koji sadrži mnogo konvencionalniji žanrovski sadržaj, uključujući akcijske scene spektakularnih obračuna vatrenim oružjem kao i potjere motociklima.</s><s>Usprkos toga, jednostavna ali efektna završnica je The Mechanic učinila jednim od najpoznatijih filmova u Bronsonovoj bogatoj filmografiji.</s>

<s>Godine 1995. je akcijski film Assasins sa Sylvesterom Stalloneom i Antonijom Banderasom zbog sličnosti dijela radnje i likova ponekad nazivan njegovim "neslužbenim" remakeom.</s><s>Godine 2011. je redovni remake napravljen u obliku istoimenog filma gdje je naslovni lik tumačio Jason Statham, a koji je 2016. godine dobio nastavak pod naslovom Mechanic: Resurrection.</s>

<s>Uloge
 Charles Bronson ...</s><s>Arthur Bishop
 Jan-Michael Vincent ...</s><s>Steve McKenna
 Keenan Wynn ...</s><s>Harry McKenna
 Jill Ireland ...</s><s>Djevojka
 Linda Ridgeway ...</s><s>Louise
 Frank Dekova ...</s><s>Čovjek
 James Davidson ...</s><s>Pripravnik
 Lindsey Crosby ...</s><s>Policajac
 Steve Vinovich ...</s><s>Gost na zabavi
 Takayuki Kubota ...</s><s>Yamoto</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Gangsterski filmovi
Triler filmovi
Akcije (filmovi)</s>

